  Виталий Пронин Макем уногес луозы утёно интыос, сокем ӧжытгес отчы сузьтӥськозы кузь киос.Cое быдтонъя нимысьтыз программа дасямын.Миым ужаны кутскиз Якшур-Бӧдья ёросысь жуг-жагез утялтонъя полигон. Лымшор ёросъёслы чакласа, лэсьтэмын Можгалан площадка. Соосты пуктон понна бюджетысь одӥг копейка но висъямын ӧвӧл. Инвесторъёс сюризы, шуэ инкуазь узырлыкъёсъя но инкуазез утёнъя министр Александр Нестеров. Берло дыре жуг-жагез утялтонъя полигон лэсьтон но та удысын берган ужбергатӥсьёс пӧлын данын луиз. Али, кылсярысь, Глазов, Вотка, Сарапул палан полигонъёс ӝутонъя проектъёс лэсьтӥсько. Со сяна, чакламын Уваын но Камбаркаын полигон кылдытыны.Таин сэрен ёросъёсын ворсаськыны кутскизы свалкаос. Но туннэ калык дась ӧвӧл жаг тырон понна  мешоклы уксёзэ быдтыны. Куд-огезлы капчигес кырсь котырзэ вукыреме лушкем сапкыны.Шаерысьтымы кивалтӥсьёс туннэ юн сюлмасько Камбарка ёросысь Валяй урочище сярысь. Татын 730 гектар вылын будэ 14 шер пумиськылӥсь но бырон калэ вуэм будос. Ваньмыз соос Удмуртилэн Горд книгаяз пыртэмын. Сыӵе ик аспӧртэмлыко парк интыяськемын Шаркан ёросысь Шаркан но Ита шуръёс вискын. Татысь 6 пумо будос шаермылэн Горд книгаяз пыртэмын. Макем уногес луозы утёно интыос, сокем ӧжытгес отчы сузьтӥськозы кузь киос. Туэ тодосчиос эскерыны чаклало Можга, Вавож но Ува ёросъёсты.- Табере котькуд ёрос ачиз но быгатэ утёно тэльёссэ, шуръёссэ нимаз пусйыны, соосты котыртыны, утялтыса возьыны. Гуртоос асьсэос умойгес тодо аспӧртэм интыоссэс. Татчыозь сыӵе закон ӧй вал, законлы проект вань ни, - шуиз Александр Нестеров.Елена Сараматова Туспуктӥз А. Горбунов Теги: инкуазь ужпум  